ร้านราเมงเปิดใหม่ ชั้นใต้ดิน เดอะฟิวส์ 
ร้านดูกว้างขวางและเพดานสูง ทำให้แอร์ลงมาไม่ถึง อากาศร้อนไปนิดส์

ราเมงมีให้เลือกเยอะมากๆ เลือกกันแทบไม่ถูกเลยทีเดียว ให้น้องพนักงานแนะนำ เค้าบอกว่า ชิโร ทงคัตสึ อร่อย ก็เชื่อน้องละกัน 

ชิโร ทงคัตสึ เป็นราเมงที่ซุปไม่ได้เข้มข้นมาก จะออกสีน้ำตาลใสๆ รสชาติกลมกล่อม มีหมูชาชูให้มาหลายชิ้น เส้นราเมงเป็นเส้นกลมๆ ขนาดเล็ก เวลาทานจะดูดน้ำซุปขึ้นมาด้วย อร่อยดี แต่มันไปนิด คนไม่ชอบมันสั่งเค้าลดมันซะหน่อยนะคะ

อีกชามเป็นราเมง อะกะ ทงคัตสึ บารานิกุ อีนนี้เป็นแบบเผ็ด เราว่าชามนี้อร่อย รสชาติเผ็ดกำลังดี น้ำซุปหอมน้ำมันงาดี เส้นกลมเล็กอร่อย มันเหมือนเดิม

นากิ มาโย เกี๊ยวซ่า เป็นเกี๊ยวซ่าทอด โรยหน้าด้วยต้นหอมและมายองเนส อร่อยแปลกดี เพิ่งเคยทาน ต้นหอมเยอะมากๆ

โดยรวมอาหารอร่อยดี แต่ติดนิดเดียว น่าจะใช้ต้นหอมญี่ปุ่น แทนหอมไทย เพราะมันได้อารมณ์ไม่เหมือนกัน ราคาสูงอยู่เหมือนกันค่ะ